केंद्र सरकार ने कोरोना को नियंत्रित करने के लिए महाराष्ट्र, पंजाब में भेजी टीमें
केंद्र सरकार ने शनिवार को कोविड-19 मामलों की संख्या में वृद्धि के मद्देनजर महाराष्ट्र और पंजाब में उच्च स्तरीय बहु-अनुशासनात्मक सार्वजनिक स्वास्थ्य टीमों को भेजा है।
नई दिल्ली: केंद्र सरकार ने शनिवार को कोविड-19 मामलों की संख्या में वृद्धि के मद्देनजर महाराष्ट्र और पंजाब में उच्च स्तरीय बहु-अनुशासनात्मक सार्वजनिक स्वास्थ्य टीमों को भेजा है। उन्हें कोविड-19 निगरानी और नियंत्रण के लिए राज्य के स्वास्थ्य विभागों की सहायता के लिए तैनात किया जा रहा है। स्वास्थ्य मंत्रालय ने एक बयान में कहा कि महाराष्ट्र में उच्च स्तरीय टीम का नेतृत्व स्वास्थ्य मंत्रालय के आपदा प्रबंधन प्रकोष्ठ के वरिष्ठ मुख्य चिकित्सा अधिकारी पी. रविंद्रन करेंगे।पंजाब की सार्वजनिक स्वास्थ्य टीम का नेतृत्व राष्ट्रीय रोग नियंत्रण केंद्र (एनसीडीसी), नई दिल्ली, एस.के सिंह करेंगे। टीम महामारी के बढ़ने के कारणों का पता लगाएगी। देश में कोरोना के मामले बढ़कर 1,11,92,088 हो गए हैं और पिछले 24 घंटों में कोरोना के 18,327 नए मामले सामने आए हैं। टीमें राज्यों के मुख्य सचिवों या सचिवों (स्वास्थ्य) को उनके ऑब्जर्वेशन और राज्य स्वास्थ्य अधिकारियों द्वारा किए जाने वाले उपचारात्मक उपायों से भी अवगत कराएंगी।उच्च-स्तरीय टीमों को ऐसे समय में लाया गया है, जब महाराष्ट्र, केरल, पंजाब, कर्नाटक और तमिलनाडु में कोरोना केदैनिक मामलों की संख्या में बढ़ोतरी हो रही है। पिछले 24 घंटों में रिपोर्ट किए गए नए मामलों में इन राज्यों का 82 प्रतिशत का हिस्सा हैं।इनपुट-आईएएनएस